Sarkadkeresztúr Község Önkormányzatának Képviselő-testülete

20/2011. (XII.28.) önkormányzati rendelete
a 2012. évi átmeneti finanszírozásról és költségvetési gazdálkodásról

Sarkadkeresztúr Község Önkormányzatának Képviselő-testülete Sarkadkeresztúr Község Önkormányzata költségvetési gazdálkodása folyamatosságának biztosítása, a pénzügyi zavarok elkerülése érdekében a finanszírozás és a költségvetési gazdálkodás átmeneti szabályait az államháztartásról szóló többször módosított 1992. XXXVIII. törvény 76. §. /1/ bekezdése alapján az alábbiakat határozza meg.

1. §.

Sarkadkeresztúr Község Önkormányzatának Képviselő-testülete felhatalmazza a polgármestert, hogy 2012. január 1-től a Polgármesteri Hivatal és az intézmények útján a bevételeket folytatólagosan beszedhesse, és a kiadásokat fedezhesse. 
2. §.

Az átmeneti időszakban az intézmények támogatásának rendelkezésre bocsátása a központi finanszírozás keretei között, havonta a 2011. évi működési célú támogatásuk módosított előirányzatának 80 %-a alapján történik.

3. §.

/1/ A 2011. évi költségvetésben tervezett és jóváhagyott engedélyezési okmánnyal rendelkező önkormányzati beruházásokhoz, továbbá felhalmozási célú pénzeszköz átadáshoz kapcsolódóan kifizethető a 2011. évi előirányzat-maradványok erejéig, és a 2011. évi ütem terhére a ténylegesen elvégzett munkák ellenértéke.

/2/ Kifizethetők a jogerős határozatok, ítéletek szerinti kötelezettségek.

4. §.

E rendelet 2012. január 1-jén lép hatályba. Rendelkezéseit a 2012. évi költségvetésről szóló rendelet hatályba lépésének napjáig, de legkésőbb 2012. február 28-ig kell alkalmazni.

Sarkadkeresztúr, 2011. december 15.

Záradék:

A rendelet kihirdetve:

Sarkadkeresztúr, 2011. december 28.

